
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2001 M. GRUODŽIO 14 D. NUTARIMO NR. 1524 „DĖL VALSTYBĖS ILGALAIKIO MATERIALIOJO TURTO NUOMOS“ PAKEITIMO 

2017 m. spalio 31 d.  Nr. 883
Vilnius


Lietuvos Respublikos Vyriausybė nutaria:
. Pakeisti Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašą, patvirtintą Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto nuomos“:
. Pakeisti 9 punkto pirmąją pastraipą ir ją išdėstyti taip:
„. Turto valdytojo sprendimo išnuomoti valstybės turtą viešojo nuomos konkurso būdu projektas turi būti suderintas su:“.
. Pakeisti 9.3 papunktį ir jį išdėstyti taip:
„. centralizuotai valdomo valstybės turto valdytoju, kai išnuomojamas valstybės nekilnojamasis turtas, išskyrus Aprašo 10 punkte nurodytus atvejus.“
. Pakeisti 11 punktą ir jį išdėstyti taip:
„. Sprendimų dėl valstybės nekilnojamojo turto nuomos projektai su Aprašo 9 punkte nurodytomis institucijomis derinami Valstybės turto informacinėje paieškos sistemoje (toliau – VTIPS), pateikiant sprendimą priimančiai institucijai VTIPS ataskaitą, kurioje nurodomi sprendimo dėl valstybės nekilnojamojo turto nuomos suderinimo duomenys. Tais atvejais, kai sprendimus dėl turto nuomos priima Lietuvos Respublikos Vyriausybė, sprendimų projektai skelbiami ir derinami Lietuvos Respublikos Seimo kanceliarijos teisės aktų informacinėje sistemoje (TAIS).“
. Nustatyti, kad iki šio nutarimo įsigaliojimo dienos pradėtos vykdyti valstybės ilgalaikio materialiojo turto nuomos procedūros baigiamos vykdyti pagal Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo nuostatas, galiojusias iki šio nutarimo įsigaliojimo dienos.

